Luis Malagón

Luis Ángel Malagón Velázquez (sündinud 2. märtsil 1997 Zamoras) on Hispaania jalgpallur, kes mängib Mehhiko kõrgliigaklubis Club América ja Mehhiko jalgpallikoondises.

 Klubikarjäär 
2014. aastal liitus ta Atlético Moreliaga, mille põhimeeskonnas debüteeris ta 2016. aastal Mehhiko karikavõistlustel. Mehhiko kõrgliigas tegi ta Morelia meeskonnas debüüdi 5. aprillil 2019 mängus Puebla vastu.

Aastatel 2020–2022 oli Malagón Mehhiko kõrgliigaklubi Necaxa esiväravavaht.

2022. aasta detsembris siirdus ta Américasse. 2023. aasta Apertura-hooajal tuli ta Américaga Mehhiko meistriks.

 Koondisekarjäär 
2019. aasta Panameerika mängudel võitis Malagón Mehhiko võistkonnaga pronksmedali.

Ka 2020. aasta suveolümpiamängude jalgpalliturniiril võitis ta Mehhiko olümpiavõistkonnaga pronksmedali; ta oli seal varuväravavaht.

Mehhiko jalgpallikoondisse kutsuti esimest korda 2021. aasta detsembris, kuid koondisedebüüdi tegi Malagón alles 7. juunil 2023 mängus Guatemala vastu. Samal aastal võitis ta Mehhiko koondisega CONCACAF Gold Cup'i, kus Malagón oli taas vaid varuväravavahi rollis.

Kategooria:Mehhiko jalgpallurid
Kategooria:Club América mängijad
Kategooria:Liga MX mängijad
Kategooria:Sündinud 1997